2022: ಮುಂಬೈ ಇಂಡಿಯನ್ಸ್​​ಗೂ ಮೆಗಾ ಹರಾಜಿಗೂ ಆಗಿ ಬರಲ್ವಾ..? * ಐಪಿಎಲ್‌ನಲ್ಲಿ ಸಾಲು ಸಾಲು ಸೋಲು ಕಂಡಿರುವ ಮುಂಬೈ ಇಂಡಿಯನ್ಸ್ * ಮೆಗಾ ಹರಾಜಿನಲ್ಲಿ ಆಟಗಾರರ ಆಯ್ಕೆ ವಿಚಾರದಲ್ಲಿ ಎಡವಿತಾ ಮುಂಬೈ ಇಂಡಿಯನ್ಸ್ * ಟೂರ್ನಿಯಲ್ಲಿ ಸತತ 4ನೇ ಸೋಲು ಕಂಡ ರೋಹಿತ್ ಶರ್ಮಾ ಪಡೆ ಮುಂಬೈ(ಏ.13): ಮುಂಬೈ ಇಂಡಿಯನ್ಸ್​​ ( ). ಐಪಿಎಲ್​​​ ಲೋಕದ ಭೀಷ್ಮ. 5 ಬಾರಿ ಟ್ರೋಫಿ ವಿಜೇತ ತಂಡ. 2013ರಿಂದ ಮುಂಬೈ ತಂಡ ಪಾರಮ್ಯ ಮೆರೆಯುತ್ತಿದೆ. ಇಂತಹ ಸಕ್ಸಸ್​ಫುಲ್​ ತಂಡಕ್ಕೆ ಈ ಬಾರಿ ಬ್ಯಾಡ್‌​​ಲಕ್​ ವಕ್ಕರಿಸಿದೆ. ಗೆಲುವು ಅನ್ನೋದು ಅಂಬಾನಿ ಬ್ರಿಗೇಡಿಯನ್ಸ್​ಗೆ ಮರೀಚಿಕೆಯಾಗಿದೆ. ಆಡಿದ 4 ಪಂದ್ಯದಲ್ಲಿ ಮುಗ್ಗರಿಸಿ, ದಯನೀಯ ವೈಫಲ್ಯ ಕಂಡಿದೆ. ತಂಡದ ಕಳಪೆ ಪ್ರದರ್ಶನದ ಬಗ್ಗೆ ಸಾಕಷ್ಟು ಟೀಕೆ ಟಿಪ್ಪಣಿಗಳು ವ್ಯಕ್ತವಾಗ್ತಿವೆ. ಹೀಗೆ ಸೋಲಿನ ಪ್ರಪಾತಕ್ಕೆ ಸಿಲುಕಿರೋ, ರೋಹಿತ್ ಶರ್ಮಾ ( )​ ಪಡೆ ಇಂದು ಪಂಜಾಬ್​ ಕಿಂಗ್ಸ್​ ( ) ತಂಡವನ್ನ ಎದುರಿಸಲು ಸಜ್ಜಾಗಿದೆ. ಅಂದಹಾಗೇ, ಪ್ರಸಕ್ತ ಐಪಿಎಲ್​​ನಲ್ಲಿ ಸತತ 4 ಮ್ಯಾಚ್​​ ಕೈಚೆಲ್ಲಿರಬಹುದು. ಆದ್ರೆ ಇಂತಹ ವರ್ಸ್ಟ್ ಆರಂಭ ಮುಂಬೈ ಇಂಡಿಯನ್ಸ್​ ಪಾಲಿಗೆ ಹೊಸದೇನೂ ಅಲ್ಲ. ಯಾಕಂದ್ರೆ ಇತಿಹಾಸವನ್ನು ಒಮ್ಮೆ ತಿರುಗಿ ನೋಡಿದರೆ ಮುಂಬೈ ಇಂತಹ ಸರಣಿ ಸೋಲುಗಳನ್ನ ಕಂಡಿದೆ. ಇನ್ನೊಂದು ಇಂಟ್ರೆಸ್ಟಿಂಗ್ ಸಂಗತಿ ಏನಂದ್ರೆ ಮೆಗಾ ಹರಾಜು ( ) ನಡೆದಾಗಲೆಲ್ಲಾ ಇಂತಹ ವೈಫಲ್ಯ ಅನುಭವಿಸಿದೆ. 2008ರ ಮೊದಲ ಹರಾಜು ಬಳಿಕ ಮುಂಬೈಗೆ ಸತತ ಸೋಲು: 2008ರಲ್ಲಿ ಮೊದಲ ಬಾರಿಗೆ ಐಪಿಎಲ್​​ ಮೆಗಾ ಹರಾಜು ಪ್ರಕ್ರಿಯ ನಡೆದಿತ್ತು. ಆ ಸಲ ಮುಂಬೈ ಸತತ ನಾಲ್ಕು ಪಂದ್ಯಗಳಲ್ಲಿ ಮುಗ್ಗರಿಸಿತ್ತು. ಬಳಿಕ ಚೇತರಿಸಿಕೊಂಡ್ರು ಸೀಸನ್​​ನಲ್ಲಿ 7 ಗೆಲುವು ಪಡೆದು, ಲೀಗ್​​ ಹಂತದಲ್ಲೇ ಹೊರಬಿದ್ದಿತ್ತು. 2014-2018ರಲ್ಲೂ ಅದೇ ರಾಗ ಅದೇ ಹಾಡು: 2008ರ ಮೊದಲ ಆಕ್ಷನ್​​​​​​ ಮಾತ್ರವಲ್ಲ, 2014 ಹಾಗೂ 2018ರ ಮೆಗಾ ಹರಾಜಿನ ನಂತರ ಹೀನಾಯ ಸೋಲಿನತ್ತ ಮುಖಮಾಡಿತ್ತು. 2014ರಲ್ಲಿ ಹರಾಜಿನ ನಂತರ ಹೊಸ ತಂಡದೊಂದಿಗೆ ಕಣಕ್ಕಿಳಿದು ಸತತ 5 ಪಂದ್ಯಗಳಲ್ಲಿ ಸೋತಿತ್ತು. ಪರಾಜಯದ ಹೊರತಾಗಿಯೂ ಪ್ಲೇಆಫ್​​​ ಪ್ರವೇಶಿಸಿ ಎಲಿಮಿನೇಟರ್​​​​​​​​ನಲ್ಲಿ ಸೋಲು ಕಂಡಿತ್ತು. ಇನ್ನು 2018ರ ಮೆಗಾ ಹರಾಜು ಬಳಿಕ ಕಳಪೆ ಪ್ರದರ್ಶನ ರಿಪೀಟ್ ಆಗಿತ್ತು. ಹ್ಯಾಟ್ರಿಕ್ ಸೋಲುಂಡು ಪ್ಲೇ ಆಫ್​​ ತಲುಪುವಲ್ಲಿ ಫೇಲಾಗಿತ್ತು. ಈಗ 2022ರ ಸರದಿ. ಮೆಗಾ ಹರಾಜಿನ ಬಳಿಕ ಹೊಸ ತಂಡದೊಂದಿಗೆ ಅಖಾಡಕ್ಕೆ ಧುಮುಕಿದ ಮುಂಬೈ ಆರಂಭಿಕ ನಾಲ್ಕು ಪಂದ್ಯಗಳನ್ನ ಸೋತು ಸುಣ್ಣವಾಗಿದೆ. ಮೆಗಾ ಹರಾಜು ಮುಂಬೈ ವೈಫಲ್ಯಕ್ಕೆ ಹೇಗೆ ಕಾರಣ..? ನಾವು ಇಷ್ಟೆಲ್ಲಾ ಹೇಳಿದ ಮೇಲೆ ನಿಮ್ಮಲ್ಲಿ ಈ ಪ್ರಶ್ನೆ ಹುಟ್ಟೋದು ಕಾಮನ್​​. ಅದೇನಂದ್ರೆ ಮೆಗಾ ಹರಾಜು ಮುಂಬೈ ಇಂಡಿಯನ್ಸ್​ ವೈಫಲ್ಯತೆಗೆ ಹೇಗೆ ಕಾರಣ ಅನ್ನೋದು. ಆನ್ಸರ್ ಸಿಂಪಲ್​​. ಹರಾಜು ನಡೆದಾಗಲೆಲ್ಲಾ ಪ್ಲೇಯರ್ಸ್​ ತಂಡ ತೊರೆಯುತ್ತಾರೆ. ಹೊಸ ಪ್ಲೇಯರ್ಸ್​ ತಂಡ ಸೇರಿಕೊಳ್ಳುತ್ತಾರೆ. ಇದು ತಂಡದ ಬ್ಯಾಲೆನ್ಸ್ ಮೇಲೆ ಪರಿಣಾಮ ಬೀರುತ್ತೆ. ಆಡುವ ಹನ್ನೊಂದರ ಬಳಗದ ಆಯ್ಕೆಯಲ್ಲಿ ಸಾಕಷ್ಟು ಲೋಪ ದೋಷವಾಗುತ್ತೆ. ಮುಂಬೈಗೆ ಆಗಿದ್ದು ಇದೇ. ಹರಾಜಿನ ನಂತರದ ವರ್ಷ ಮುಂಬೈ ಎಲ್ಲಾ ಮಿಸ್ಟೇಕ್ಸ್ ಸರಿಪಡಿಸಿಕೊಂಡು ಕಣಕ್ಕಿಳಿದಿದೆ. ಚಾಂಪಿಯನ್ ಆಗಿಯೂ ಹೊರಹೊಮ್ಮಿದೆ. 2022: ವಿಶ್ವದ ನಂ.1 ಟಿ20 ಲೀಗ್​ ಜನಪ್ರಿಯತೆ ಕಳೆದುಕೊಳ್ತಾ..? ಪಂಜಾಬ್​​ ಮಣಿಸಿ ಗೆಲುವಿನ ಹಳಿಗೆ ಮರಳುತ್ತಾ ಮುಂಬೈ..? ಮೆಗಾ ಹರಾಜಿನ ಇತಿಹಾಸ ಅದೇನೆ ಇದ್ದರೂ ಅದನ್ನ ಸುಳ್ಳಾಗಿಸುವ ತಾಕತ್ತು ಮುಂಬೈ ತಂಡಕ್ಕಿದೆ. ಇಂದು ಅದಕ್ಕೆ ಒಳ್ಳೆಯ ಅವಕಾಶವಿದೆ. ಸತತ ಸೋಲಿನ ಕಂಗೆಟ್ಟಿರೋ ಮುಂಬೈ, ಪಂಜಾಬ್​​​ ಕಿಂಗ್ಸ್ ಸವಾರಿಗೆ ಸಜ್ಜಾಗಿದೆ. ಮಯಾಂಕ್ ಪಡೆ ಎರಡು ಗೆಲುವು ಕಂಡಿದ್ದು, ಮುಂಬೈಗೆ ಹೋಲಿಸಿದ್ರೆ ಸ್ಟ್ರಾಂಗ್ ಆಗಿದೆ. ತಂಡದಲ್ಲಿ ಬಿಗ್​ ಹಿಟ್ಟರ್ಸ್​ ದಂಡಿದೆ. ಹಾಗಂತ ಮುಂಬೈ ಏನೂ ಕಮ್ಮಿ ಇಲ್ಲ. ಹಿಂದಿನ ಮಿಸ್ಟೇಕ್ಸ್ ತಿದ್ದಿಕೊಂಡು ಕಣಕ್ಕಿಳಿದ್ರೆ ಗೆಲುವಿನ ಟ್ರ್ಯಾಕ್​ಗೆ ಮರಳಲು ಉತ್ತಮ ಅವಕಾಶವಿದೆ.